cyanic-selkie/wikianc huggingface dataset:
მარკ ოვერმარსი
არსენალი
სადებიუტო შეხვედრა ნიდერლანდელმა ფეხბურთელმა 9 აგვისტოს, „ლიდს იუნაიტედის“ წინააღმდეგ ჩაატარა, ორ კვირაში კი პირველი გოლიც გაიტანა „საუთემპტონის“ კარში. სეზონის პირველი ნახევარი ოვერმარსისთვის რთული გამოდგა, თუმცა მეორე წრეში ის გუნდის ერთ-ერთ წამყვან ფიგურად ჩამოყალიბდა და დაეხმარა გუნდს მოეგო პრემიერლიგა და ფა თასი. მომდევნო ორი სეზონი წარუმატებელი აღმოჩნდა გუნდისთვის. „არსენალმა“ ვერცერთი ტიტულის მოპოვება ვერ შეძლო და ასპარეზი „მანჩესტერ იუნაიტედს“ დაუთმო. თუმცა 2000 წელს ლონდონური კლუბი უეფას თასის ფინალში გავიდა, სადაც თურქულ „გალათასარაის“ დაუპირისპირდა. უგოლო ფრის შემდეგ თამაში პენალტების სერიაში გადავიდა, სადაც „გალათასარაიმ“ 4-1 მოიგო. აღნიშნული შეხვედრა ბოლო აღმოჩნდა მარკ ოვერმარსისთვის, ზაფხულში ის „ბარსელონას“ შეუერთდა.
ბარსელონა
2000 წლის ევროპის ჩემპიონატის დასრულების შემდეგ ოვერმარსი დადგა არჩევანის წინაშე, გაეგრძელებინა თუ არა კარიერა „არსენალში“. მას ჰქონდა შემოთავაზებები „ლაციოსა“ და „ბარსელონასგან“. საბოლოოდ ოვერმარსმა ესპანური გუნდი აირჩია და მასში გადახდილი 25 მილიონი ფუნტი სტერლინგით ყველაზე ძვირადღირებული ჰოლანდიელი ფეხბურთელი გახდა.
მისი არაოფიციალური დებიუტი სწორედ „არსენალთან“ შედგა აგვისტოში, ხოლო ოფიციალური კი - 8 სექტემბერს „მალაგასთან“. პირველივე სეზონში ოვერმარსი გუნდის წამყვანი ფიგურა გახდა, თუმცა მისი ძალისხმევა საკმარისი არ აღმოჩნდა ტიტულების მოსაგებად. უეფას თასს „ბარსელონა“ აპრილში დაემშვიდობა, როდესაც ნახევარფინალი „ლივერპულთან“ დათმო. ლა ლიგაში გუნდი მეოთხე ადგილს დასჯერდა. მომდევნო სეზონში გუნდი კვლავ მეოთხეზე გავიდა. ევროასპარეზზე კი - ჩემპიონთა ლიგის ნახევარფინალში „რეალთან“ წააგო (3-1 ორი მატჩის ჯამში). 2001-2002 წლების სეზონში ოვერმარსის როლი გუნდში შემცირდა, რაც გამოწვეული იყო მთავარი მწვრთნელის, კარლეს რექსაჩის მიერ დანერგილი ახალი ტაქტიკით, ამას დაემატა კლუბში მოსული ხავიერ სავიოლა. ამ ყველაფრიდან გამომდინარე 2002 წელს ოვერმარსი ახლოს იყო ესპანური გუნდის დატოვებასთან, თუმცა მან დარჩენა არჩია.
2002 წლის მაისში კარლეს რექსაჩი დაითხოვეს. მის ნაცვლად მთავარ მწვრთნელად ლუი ვან გაალი დაბრუნდა, რომელიც 1997-2000 წლებში წვრთნიდა ესპანურ გუნდს. 2002-2003 წლების სეზონი უმძიმესი აღმოჩნდა „ბარსელონასთვის“. გუნდს დეკემბერში „სევილიასთან“ წაგებული მატჩის შემდეგ 2 ქულა აშორებდა გასავარდნ ზონას. კატასტროფული შედეგებიდან გამომდინარე ჯერ ვან გაალი გაათავისუფლეს იანვარში, ხოლო ერთი თვის შემდეგ კი - პრეზიდენტი გასპარი გადადგა. მთავარი მწვრთნელის მოვალეობის შემსრულებლად რადომირ ანტიჩი დაინიშნა, რომელმაც ოვერმარსი მარცხენა ფლანგიდან მარჯვენაზე გადაიყვანა. ნიდერლანდელი ფეხბურთელი ძალიან ხშირად იღებდა ტრავმებს, რამაც განაპირობა მისი გადაწყვეტილება ნაადრევად დაესრულებინა კარიერა.
კრისტოფ ჰაბერლანდი
დაიბადა 1750 წლის 1 იანვარს მოქანდაკე მამის ოჯახში, სკოლის დასრულების შემდეგ მუშაობდა მამასთან ოსტატად. იყო იოჰან პეტერ ლეიხტის მოსწავლე. 8 წელი სწავლობდა არქიტექტურას ბერლინში და დრეზდენში.
მონაწილეობა აქვს მიღებული 30-ზე მეტი საცხოვრებელი თუ ადმინისტრაციული სახლის მშენებლობაში.
გარდაიცვალა 1803 წელს რიგაში.
რესურსები ინტერნეტში
კატეგორია:ლატვიელი არქიტექტორები კატეგორია:დაბადებული 1 იანვარი კატეგორია:დაბადებული 1750 კატეგორია:გარდაცვლილი 7 მარტი კატეგორია:გარდაცვლილი 1803
ლობირი
ლობირი  (Lobir) — სოფელი აზერბაიჯანში, ლენქორანის რეგიონის ასტარის რაიონში.
სქოლიო
კატეგორია:ასტარის რაიონის სოფლები
მთავარი აფთიაქის შენობა (სანქტ-პეტერბურგი)
მთავარი აფთიაქის შენობა (Здание Главной аптеки) — ნაგებობა სანქტ-პეტერბურგში. კლასიციზმის არქიტექტურული ძეგლი. აგებულია 1796 წელს არქიტექტორ ჯაკომო კვარნეგის პროექტითა და ხელმძღვანელობით, 1722 წელს დომენიკო ტრეზინის მიერ ბაროკოს სტილში აგებული სახლის ადგილზე.
ისტორია
სასახლის აფთიაქი შეიქმნა 1704 წელს და თავდაპირველად განთავსებული იყო პეტრე-პავლეს ციხესიმაგრეში, რომლის ხელმძღვანელიც 1721 წელს გახდა ი. ლ. ბლიუმენტროსტი.
XVIII საუკუნის დასაწყისში დღევანდელი მთავარი აფთიაქის შენობის ადგილზე იდგა აფთიაქარ ლეკენსის სახლი.
1722 წელს ამ ადგილზე დომენიკო ტრეზინის პროექტის მიხედვით ააგეს მთავარი აფთიაქის ქვის შენობა, სადაც განათავსეს პეტრე-პავლეს ციხესიმაგრეში მდებარე აფთიაქი. 1731 წელს ი. ლ. ბლიუმენტროსტი გაათავისუფლეს ხელმძღვანელის თანამდებობიდან და მთავარი აფთიაქი გააერთიანეს სასახლის აფთიაქთან, ახალ დანაყოფს ეწოდა იმპერატორის მთავარი აფთიაქი.
აფთიაქის პირველი შენობა დაიწვა 1735 წელს, იგი აღადგინეს, თუმცა 1737 წელს კვლავ ხანძარმა გაანადგურა.
XVIII საუკუნის ბოლოსთვის შენობა ძალიან მოძველდა და 1789 წელს დაიწყო ახალი შენობის მშენებლობა ჯაკომო კვარნეგის პროექტის მიხედვით. 1796 წელს ააგეს ახალი შენობა.
მთავარი ფასადი შემკულია ოთხი კორინთული ნახევარკოლონით და სამკუთხა ფრონტონით, ხოლო კუთხეები პილასტრებითა და ფრონტონით. XIX საუკუნის მეორე ნახევარში ფასადის გარკვეული დეტალები შეცვალეს, თუმცა შენობა დღევანდელ დღემდე კარგადაა შემონახული.
1839 წლიდან აფთიაქი გადაიტანეს სხვა შენობაში, ხოლო აფთიაქის მთავარ შენობაში განათავსეს პავლოვსკის პოლკის ოფიცერთა ბინები, რომელიც აქ განთავსებული იყო 1917 წლამდე.
საბიჰა გიოქჩენის საერთაშორისო აეროპორტი
საბიჰა გიოქჩენის საერთაშორისო აეროპორტი (İstanbul Sabiha Gökçen Havalimanı) — საერთაშორისო აეროპორტი თურქეთში, მდებარეობს სტამბოლში, ქალაქის ცენტრიდან სამხრეთ-აღმოსავლეთით 35 კილომეტრში, ქალაქის აზიურ ნაწილში. სახელი ეწოდა თურქეთის ისტორიაში პირველი სამხედრო-მფრინავი ქალის საბიჰა გიოქჩენის პატივსაცემად.
რესურსები ინტერნეტში
კატეგორია:სტამბოლის აეროპორტები
ვალ-დე-ლაგუარტი
სქოლიო
კატეგორია:ალიკანტეს მუნიციპალიტეტები
რიჩარდ კირვანი
რიჩარდ კირვანი (Richard Kirwan; დ. 1 აგვისტო 1733 — გ. 22 ივნისი 1812) — ირლანდიელი მეცნიერი. მოღვაწეობდა ქიმიის, მეტეოროლოგიისა და გეოლოგიის დარგში. დიდი ხნის განმავლობაში უჭერდა მხარს ფლოგისტონის თეორიას. დაახლოებით 1750-1754 წლებში სწავლობდა პუატიეს უნივერსიტეტში. შემდეგ შევიდა იეზუიტთა ნოვიციატში ქალაქ სენტ-ომერში. უფროსი ძმის გარდაცვალების (1755) შემდეგ დაბრუნდა ირლანდიაში. 1777-1787 წლებში ცხოვრობდა ქალაქ ლონდონში. 1780 წელს აირჩიეს სამეფო საზოგადოების წევრად. 1799 წელს აირჩიეს ირლანდიის სამეფო საზოგადოების პრეზიდენტად. გეოლოგიაში იყო ნეპტუნიზმის მომხრე.
სქოლიო
კატეგორია:ირლანდიელი ქიმიკოსები კატეგორია:ირლანდიელი გეოლოგები კატეგორია:ირლანდიელი მეტეოროლოგები
ბიუზეირი
ბიუზეირი (Büzeyir) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 420 კაცი.
რესურსები ინტერნეტში
კატეგორია:ლერიქის რაიონის სოფლები
აპოლიმა
აპოლიმა (Apolima) — ყველაზე პატარა (როგორც ფართობით, ისევე მოსახლეობით) სამოას დასახლებულ კუნძულებს შორის. კუნძული მდებარეობს აპოლიმას სრუტეში და ადმინისტრაციულად შედის აიგა-ი-ლე-ტაის ოლქში. კუნძულის სიგრძე შეადგენს დაახლოებით 1,6 კმ-ს, სიგანე — 0,9 კმ-ს. კუნძულის ფართობია — 1 კმ². კუნძულიდან შორიახლოს მდებარეობს უფრო დიდი კუნძული მანონო. აპოლიმას მოსახლეობის რაოდენობა 2006 წლის მონაცემებით შეადგენს 75 ადამიანს და თავმოყრილია სოფელ აპოლიმა ტაიში, რომელიც მდებარეობს კუნძულის ჩრდილოეთ სანაპიროზე.
რესურსები ინტერნეტში
კატეგორია:სამოას კუნძულები კატეგორია:წყნარი ოკეანის კუნძულები კატეგორია:ოკეანეთის კუნძულები
IPhone 4S
iPhone 4S — კომპანია Apple-ის შემუშავებული მეხუთე თაობის სენსორული სმარტფონი iPhone-ის სერიიდან. გარეგნულად ტელეფონი ჰგავს iPhone 4-ს, მაგრამ ახალ მოდელში წარმოდგენილი არის განახლებული აპარატული და პროგრამული უზრუნველყოფა. ინოვაციებს შორის არის: ხმის ასისტენტი Siri, რისი მეშვეობითაც შესაძლებელი არის სხვადასხვა ფუნქციების ხმით კონტროლი, ახალი ორბირთვიანი პოროცესორი A5 და გაუმჯობესებული კამერა.
iPhone4S ხელმისაწვდომი გახდა 2011 წლის 14 ოქომბრიდან აშშ, ავსტრალია, კანადა, დიდი ბრიტანეთი, საფრანგეთი, გერმანიასა და იაპონიაში, ხოლო გარკვეული ხნის შემდეგ ხელიმისაწვდომი შეიქმნა სხვა ქვეყნებშიც — საერთო ჯამში 70 ქვეყანაში.
სმარტფონი აღჭურვილი იყო ARM Cortex-A9-ის ორბირთვიანი პროცესორით, PowerVR-ის SGX543MP2 გრაფიკული პროცესორით, 512 მბ DDR2-ის ოპერატიული მეხსიერებითა და 8 მეგაპიქსელიანი Sony Exmor R IMX145-ის წინა და მეორე 0.3 VGA კამერით.
ტელეფონი დადებითად შეაფასეს კრიტიკოსებმა. ძირითადი შექება წილად ჰხვდა ხმის ასისტენტ Siri-სა და ახალ კამერას. მათ ასევე აღნიშნეს, რომ დამუშავების სისწრაფე წინა მოდელთან შედარებით საგრძნობლად გაუმჯობესდა.
სქოლიო
კატეგორია:IPhone კატეგორია:Apple iOS კატეგორია:სმარტფონები
თენგიზ ქაცარავა
ბიოგრაფია
1970 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი, თბოაირმომარაგებისა და ვენტილაციის სპეციალობით.
1970 წელს დაიწყო შრომითი საქმიანობა საქართველოს მშენებლობის სამინისტროს სამშენებლო ტრესტ „კურორტმშენის“ სპეცსამუშაოების სამმართველოში სამუშაოთა მწარმოებლად. 1971-1973 წლებში სპეციალობით მუშაობდა სავალდებულო სამხედრო სამსახურის დროსაც; 1973-1984 წლებში მუშაობდა საქართველოს მშენებლობის სამინისტროს სამშენებლო ტრესტ „კურორტმშენის“ N5 სპეცსამუშაოების სამმართველოში სამუშაოთა მწარმოებლად, მთავარ ინჟინრად, სამმართველოს უფროსად. 1984-1992 წლებში იყო ქ. გაგრის თბომეურნეობის დირექტორი. 1993-2006 წლებში მუშაობდა ინდმეწარმედ თავისი სპეციალობით. 2007 წლიდან არის შპს „დიუთი ფრი ალიანსის“ მთავარი სპეციალისტი. საინჟინრო ზედამხედველობას უწევს დაქვემდებარებული ობიექტების ექსპლუატაციას. აქტიურად მონაწილეობდა ქ. გაგრის ზონის საკურორტო, საბინაო და საზოგადოებრივი დანიშნულების ობიექტების მშენებლობაში. მიღებული აქვს სსრკ მინისტრთა საბჭოს სახელმწიფო პრემია 500-ადგილიანი დასასვენებელ სახლ „მზიურის“ კომპლექსის მშენებლობაში მონაწილეობისთვის.
რესურსები ინტერნეტში
კატეგორია:დაბადებული 22 მაისი კატეგორია:დაბადებული 1947 კატეგორია:ქართველი ინჟინრები კატეგორია:საქართველოს ტექნიკური უნივერსიტეტის კურსდამთავრებულები
სამეცნიერო ფანტასტიკის, ფენტეზისა და საშინელებათა ფილმების აკადემია
სამეცნიერო ფანტასტიკის, ფენტეზისა და საშინელებათა ფილმების აკადემია (Academy of Science Fiction, Fantasy and Horror Films) — არაკომერციული ორგანიზაცია, დაარსებული 1972 წელს დონალდ რიდის მიერ, რომელიც ხელს უწყობს სამეცნიერო ფანტასტიკის, ფენტეზი, საშინელებათა ფილმებისა და ტელესერიალების განვითარებას. მისი შტაბ-ბინა მდებარეობს ლოს-ანჯელესში, კალიფორნიის შტატში. აკადემია ორგანიზებას უწევს ყოველ წლიურ სატურნის დაჯილდოების ცერემონიას.
ვენტის ჭორომი
250px|მინიატიურა ვენტის ჭორომი (Ventas rumba) — ყველაზე გრძელი ჩანჩქერი ევროპაში. მდებარეობს კულდიგაში, ლატვია. ჭორომის სიგრძეა 100-110 მეტრი, თუმცა წყალდიდობისას შეიძლება მიაღწიოს 279 მეტრს. სიმაღლე მერყეობს 1,6-2,2 მეტრამდე. ვენტის ჭორომი მიჩნეულია ბუნების ძეგლად.
სქოლიო
კატეგორია:ლატვიის ჩანჩქერები
ბოვბასივკა
ბოვბასივკა (Бовбасівка) — სოფელი უკრაინაში. მდებარეობს პოლტავის ოლქის ხოროლის რაიონში. 2013 წელს სოფლის მოსახლეობა 366 კაცს შეადგენდა.
რესურსები ინტერნეტში
კატეგორია:ხოროლის რაიონის სოფლები
კონსტანტინ პეკშენსი
250px|მინიატიურა|კონსტანტინ პეკშენსის მირ აგებული სახლი რიგაში კონსტანტინ პეკშენსი (Konstantīns Pēkšēns; დ. 1859, სალისბურგი, ლიფლანდიის გუბერნია, რუსეთის იმპერია — გ. 1928, კისინგი, გერმანია) — ლატვიელი არქიტექტორი.
დაიბადა 1859 წელს, 1885 წელს დაამთავრა ლიტვის პოლიტექნიკური ინსტიტუტი. მეორე ლატვიელი არქიტექტორია იანის-ფრიდრიხ ბუმანისის შემდეგ, რომელმაც მიიღო უმაღლესი პროფესიული განათლება.
გარდაიცვალა 1928 წელს ბავარიაში. დაკრძალულია რიგაში.
ლიტერატურა
კატეგორია:ლატვიელი არქიტექტორები კატეგორია:დაბადებული 1859 კატეგორია:გარდაცვლილი 1928
ვერხელი
ვერხელი (Vergel, El Verger) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 8 კმ². მოსახლეობა — 4709 კაცი (2020 წ.).
გორის ბამბეულის კომბინატი
მინი|250პქ|გორის ბამბეულის კომბინატი, 1970-იანი წლები გორის ბამბეულის კომბინატი, მოგვიანებით გორის ბამბეულის საფეიქრო-სამკერვალო საწარმოო გაერთიანება, „ლაინი“ — ბამბეულის სამრეწველო კომბინატი. მდებარეობდა საქართველოს სსრ-ის ქალაქ გორში. მის შემადგენლობაში იყო 2 სართავი და 2 საქსოვი ფაბრიკა, ასევე გამწყობი წარმოება. პროდუქციის ძირითადი სახეები ბამბის ნართი და ბამბეულის ქსოვილები იყო; უშვებდა მაღალხარისხოვან ქსოვილებს: ნარმა, ფლანელი, შოტლანდურა, პიკე და სხვ. კომბინატის მშენებლობა დაიწყო 1947 წელს; პირველი რიგი ამოქმედდა 1951 წელს გამომყვანი საამქროს გარეშე, ამიტომ აქ დამზადებული ხამი ქსოვილი გამოსაყვანად ტაშკენტის საფეიქრო კომბინატში იგზავნებოდა. 1954 წლიდან კომბინატი სრული საწარმოო ციკლით მუშაობდა. 1955 წელთან შედარებით, საწარმოს პროდუქციის მოცულობა გაიზარდა: 1960 წელს 3-ჯერ, 1965 წელს 4,3-ჯერ, 1970 წელს 5,3-ჯერ. მინი|200პქ|I სართავი საამქრო 1961–1962 წლებში საექსპლუატაციოდ გადაეცა მეორე რიგის სართავ-საქსოვი ფაბრიკები. 1975 წელს კომბინატში დამზადდა 7125,1 ტ ნართი და 58279,4 ათასი მ მზა პროდუქცია. გორის ბამბეულის კომბინატის საწარმოთა ახალი ტექნიკით აღჭურვა დაიწყო 1962 წელს.
საბჭოთა კავშირის დაშლის შემდეგ, 1996 წლიდან, ბამბეულის ქსოვილების კომბინატის დანგრევა დაიწყეს. ქარხანაში არსებული ინვენტარი, ძვირადღირებული დაზგები, ლითონები და სამშენებლო მასალები, აჭარის გავლით, თურქეთში გაიტანეს. დღეისათვის იგი აღარ ფუნქციონირებს.
სქოლიო
კატეგორია:საქართველოს საწარმოები ბამბეულის კომბინატი
ჯამაშაირი
ჯამანშაირი (Camaşəir) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 275 კაცი.
რესურსები ინტერნეტში
კატეგორია:ლერიქის რაიონის სოფლები
რაინ-ერფტის რაიონი
რაინ-ერფტის რაიონი (Rhein-Erft-Kreis) — რაიონი გერმანიაში. რაიონის ცენტრი — ქალაქი ბერგჰაიმი. რაიონი შედის ჩრდილოეთ რაინ-ვესტფალიის ფედერალურ მხარეში. ექვემდებარება კელნის ადმინისტრაციულ ოლქს. იკავებს 704,54 კვ. კმ. ფართობს. მოსახლეობა შეადგენს 463 687 ადამიანს. მოსახლეობის სიმჭიდროვე — 658 ადამიანი/კვ.კმ-ზე. რაიონის ოფიციალური კოდი — 05 3 62.
რესურსები ინტერნეტში
კატეგორია:ჩრდილოეთ რაინ-ვესტფალიის რაიონები
გარონის არხი
მინი|გარონის არხი thumb| გარონის არხი — არხი საფრანგეთში, სამხრეთი არხის დასავლეთი გაგრძელება. წარმოადგენს წყლის გზას ატლანტის ოკეანესა და ხმელთაშუა ზღვას შორის. გადის ქალაქ ტულუზიდან მდინარე გარონის მარჯვენა ნაპირის გასწვრივ ქალაქ აჟენამდე, შემდეგ აკვედუკით გადადის მარცხენა ნაპირზე და ქალაქ კასტესთან უერთდება მდინარე გარონას. სიგრძე 200 კილომეტრი. გადააქვთ უმთავრესად სასოფლო-სამეურნეო პროდუქტები.
ლიტერატურა
კატეგორია:საფრანგეთის არხები
გარონა
რესურსები ინტერნეტში
კატეგორია:საფრანგეთის მდინარეები კატეგორია:ესპანეთის მდინარეები
ბოჰდანივკა (კობელიაკის რაიონი)
ბოჰდანივკა (Богданівка) — სოფელი უკრაინაში. მდებარეობს პოლტავის ოლქის კობელიაკის რაიონში. 2013 წელს სოფლის მოსახლეობა 2 კაცს შეადგენდა.
მიუნხენის ტერაქტი (2016)
2016 წლის 22 ივლისს, გაისმა ორჯერ სროლის ხმა სავაჭრო ცენტრ „ოლიმპიის“ სიახლოვეს, მიუნხენის მოსახის რაიონში, გერმანიაში. გერმანული მედიის მიერ პოლიციის წარმომადგენლის ციტირებით, დაიღუპა და დაშავდა რამდენიმე ადამიანი. სროლა დაიწყო მაკდონალდსის რესტორანში, სავაჭრო ცენტრთან ახლოს. ინციდენტის შემდეგ, პოლიციის ცნობით, სულ მცირე, სამი დამნაშავე მონაწილეობდა თავდასხმაში. გვიან ღამით, პოლიციამ აღნიშნა, რომ ისინი ვერ გამორიცხავენ მხოლოდ ერთი დამნაშავის არსებობას.
მსხვერპლი
ცხრა მსხვერპლი და დამნაშავე გარდაიცვალა ინციდენტის დროს და კიდევ 36 დაშავდა. გარდაცვლილთაგან სამი ქალია და ექვსი მამაკაცი. დაღუპულები არიან:
სქოლიო
კატეგორია:2016 წლის ტერორისტული აქტები
ჩაირუდი
რესურსები ინტერნეტში
კატეგორია:ლერიქის რაიონის სოფლები
კოსტრომა
კოსტრომა (Кострома) — ქალაქი რუსეთში, კოსტრომის ოლქის ადმინისტრაციული ცენტრი. მდებარეობს ზღვის დონიდან 110 მ სიმაღლეზე, მდინარე ვოლგის ორივე ნაპირზე, ქალაქ მოსკოვიდან 344 კმ-ში. 2015 წლის მოსახლეობის აღწერის მიხედვით ქალაქში ცხოვრობს 276 090 ადამიანი. ქალაქის ფართობია 144,5 კმ². ქალაქ კოსტრომის მოსახლეობის ძირითადი ნაწილი არის რუსი.
კოსტრომა დაარსდა XII საუკუნეში, ხოლო XIII საუკუნეში გახდა კოსტრომის სათავადოს ცენტრი. პირველად იხსენიება 1213 წელს. XIII საუკუნიდან დაწყებული XVII საუკუნის ბოლომდე არაერთხელ დაექვემდებარა დაცლასა და ძარცვას. XIV საუკუნეში შევიდა მოსკოვის სახელმწიფოს შემადგენლობაში. 1719 წლიდან იყო მოსკოვის გუბერნიის პროვინციული ქალაქი, ხოლო 1778 წლიდან — საგუბერნიო ქალაქი. ქალაქ კოსტრომის დღედ ჩვეულებრივ აღინიშნება 13-14 აგვისტო.
რესურსები ინტერნეტში
კატეგორია:კოსტრომის ოლქის ქალაქები
Nintendo-ს ვიდეო თამაშების კონსოლები
სამომხმარებლო ელექტრონიკის მწარმოებელი მრავალეროვნული კომპანია Nintendo-ს მიერ შეიქმნა შვიდი ვიდეო თამაშების კონსოლი, რამდენიმე პორტატიული კონსოლი და სხვადასხვა სახის მოწყობილობა. 2015 წლის 30 სექტემბერს მონაცემით კომპანიამ გაყიდა 722.22 მილიონი აპარატურა.
მიუხედავად იმისა, რომ Nintendo-მ შეიმუშავა ერთ-ერთი პირველი სათამაშო სისტემა Color TV-Game, საყოველთაო აღიარება მოიპოვა Nintendo Entertainment System-ის (NES)-ის გამოშვების შემდეგ 1983 წელს. NES-მა მიაღწია დიდ პოპულარობას და მიაწერენ 1983 წლის ვიდეო თამაშების კრიზისის დაძლევას. 1989 წელს კომპანიამ გამოსცა პორტატიული კონსოლი Game Boy, რომლის გაყიდვები დღეის მონაცემით 118.69 მილიონ ეგზემპლარს შეადგენს. 1990-იანების დასაწყისში, მიუხედავად Super Nintendo Entertainment System-ის (SNES) კარგი გაყიდვებისა, ნინტენდოს საბაზრო წილი შემცირდა, მიზეზი იყო Mega Drive/Genesis-ის გამოსვლა, რომელიც იქცა მის ღირსეულ მოწინააღმდეგედ. 1990-იანების შუა პერიოდში Sony Computer Entertainment-ის PlayStation-ის გამოსვლით Nintendom და Sega-მ დაკარგეს კონსოლების ბაზრის მნიშვნელოვანი წილი. PlayStation გახდა ყველაზე პოპულარული კონსოლი იმ დროში და გაყიდვებით ჩამოიტოვა Nintendo 64, თუმცა ნინტენდომ გადაუწსრო Sega Saturn-ს გაყიდვებით.
მეექვსე თაობის ეპოქაში GameCube-ის გამოსვლის მიუხედავად, საერთაშორისო ბაზარზე, Sony PlayStation 2-ის და Microsoft Xbox-ის შემდეგ საერთაშორისო ბაზარზე ნინტენდო იკავებდა მესამე ადგილს, თუმცა მან შეინარჩუნა ლიდერობა პორტატიულ კონსოლების ბაზარზე Game Boy Color-სა და Game Boy Advance-ის წყალობით. 2000-იანი წლების შუა პერიოდში კომპანიამ წარადგინა პირველი წარმატებული სენსორული პორტატიული კონსოლი DS და პირველი წარმატებული სახლის კონსოლი Wii, მოძრაობის დეტექტორის მოწყობილობით, რომლებიც იქცნენ ყველაზე გაყიდვად კონსოლებად. 2010 წელს ნინტენდო გახდა პირველი კომპანია, რომელმაც გამოსცა პორტატიული კონსოლი (3DS) 3D სტერეოგამოსახულებით, რომელიც გაიყიდა 67.08 მილიონი ასლის რაოდენობით. 2012 წელს გამოვიდა Wii U, რომელიც გაყიდვების კუთხით წარუმატებელი აღმოჩნდა, შედეგად ნინტენდომ სერიოზული ფინანსური დანაკარგები განიცადა. კომპანიის მიმდინარე პროდუქტია Nintendo Switch, რომელსაც დეველოპერები თვლიან ჰიბრიდულ კონსოლად, გამოცემული 2017 წლის მარტში.
სქოლიო
კატეგორია:Nintendo-ს კონსოლები
აკვიტანიის აუზი
ლიტერატურა
კატეგორია:საფრანგეთის ვაკეები
ისტორია (ჰეროდოტე)
ისტორია (Ἱστορίαι) — ბერძენი ისტორიკოსის, ჰეროდოტეს წიგნი, რომელიც დასავლური ლიტერატურის ფუძემდებელ ნამუშევრადაა მიჩნეული. დაიწერა ძვ.წ. 440 წელს, კლასიკური ბერძნული ენის იონური დიალექტით. იგი დასავლეთ აზიაში, ჩრდილოეთ აფრიკასა და საბერძნეთში არსებულ სხვადასხვა კულტურათა უძველესი ტრადიციების, პოლიტიკის, გეოგრაფიის და კონფლიქტების მომცველი დოკუმენტია. მიუხედავად იმისა, რომ ისტორია არ არის სრულიად მიუკერძოებელი, იგი მაინც ითვლება დასავლეთის ერთ-ერთ ყველაზე მნიშვნელოვან წყაროდ, რომელიც აღნიშნულ საკითხებს ეხება. უფრო მეტიც, დასავლურ სამყაროში, მან დაამკვიდრა ისტორიული ჟანრი და მისი შესწავლა.
ისტორია წარმოადგენს სპარსეთის იმპერიის აღმავლობის და ძვ.წ. V საუკუნეში, აქემენიანთა იმპერიასა და ბერძნულ პოლისებს შორის მიმდინარე ომების გამომწვევი მიზეზების შესახებ არსებულ ერთ-ერთ პირველ წყაროს. ჰეროდოტე კონფლიქტს ორგვარად აღწერს — ერთის მხრივ, როგორც მონობაში მყოფები (სპარსელები) და მეორე მხრივ, თავისუფლები (ათენელები და ბერძნული ქალაქ-სახელმწიფოების კონფედერაცია, რომლებიც დამპყრობლების წინააღმდეგ გაერთიანდნენ).
ისტორია ცხრა წიგნად არის დაყოფილი, რომლებსაც, პირობითად, ცხრა მუზის სახელები ეწოდებათ.
მოტივაცია წერისთვის
ჰეროდოტე ამბობდა, რომ მან იმოგზაურა სხვადასხვა ტერიტორიებზე მსოფლიოს გარშემო, რომელთაგან თითქმის ყველა მათგანი, სპარსეთის იმპერიის ძალაუფლების ქვეშ იყო მოქცეული და იგი აგროვებდა მათ ისტორიებს თავისი წიგნისთვის. ისტორიის შესავალში, იგი აყალიბებს მიზეზებს, რის გამოც დაწერა იგი:
სქოლიო
კატეგორია:ჰეროდოტე კატეგორია:ძველი ბერძნული ლიტერატურა
ანაფორა (სამოსი)
მინი|ანაფორით შემოსილი სასულიერო პირი იერუსალიმში. ანაფორა (ράσον - გაქუცული, მონაზვნის გარე სამოსი) — მღვდელმსახურის შესამოსელი. გრძელი, ფართო სახელოებიანი, ზემოდან მოსაცმელი, თხელი ან დათბილული, შავი შალის ნაჭრის სამოსი. ანაფორა ბერძნული სიტყვაა და გაფხეკილ, გაცრეცილ, ფერდაკარგულს ნიშნავს. ასეთი ღარიბული სამოსი ეცვათ ძველად ბერ-მონაზვნებს, შემდეგ კი მთელ სამღვდელოებას. მღვდელმსახური წირვის დაწყებამდე იხდის ანაფორას და იმოსება სრული სამღვდელო შესამოსელით. ძველად ანაფორას მსგავს სამოსს ჩოხა ერქვა. მის მატარებელს კი ჩოხოსანს უწოდებდნენ. ჩოხის ჩაცმა ან მისი კურთხევა ბერად შედგომას ნიშნავდა.
ანაფორა სიმბოლურად გამოხატავს სინანულსა და მორჩილებას. სამოსლის სახელწოდება მიუთითებს, რომ მისი მატარებელი უსისხლო მსხვერპლშეწირვას ასრულებს.
ანაფორას რამდენიმე, თემატურად ერთმანეთთან დაკავშირებული მნიშვნელობით გამოიყენებენ:
დღეს, საქართველოში, სასულიერო პირები ყოველდღიურ შესამოსლად ძირითადად კაბას იყენებენ, მის ზემოთ კი უსახელო მოსაცმელებს, ჟილეტებს ხმარობენ.
ლიტერატურა
კატეგორია:მღვდელმსახურის შესამოსელი
რაინიშ-ბერგიშის რაიონი
რაინიშ-ბერგიშის რაიონი (Rheinisch-Bergischer Kreis) — რაიონი გერმანიაში. რაიონის ცენტრი — ქალაქი ბერგიშ-გლადბახი. რაიონი შედის ჩრდილოეთ რაინ-ვესტფალიის ფედერალურ მხარეში. ექვემდებარება კელნის ადმინისტრაციულ ოლქს. იკავებს 437,49 კვ. კმ. ფართობს. მოსახლეობა შეადგენს 277 011 ადამიანს. მოსახლეობის სიმჭიდროვე — 633 ადამიანი/კვ.კმ-ზე. რაიონის ოფიციალური კოდი — 05 3 78.
აგუა-დოსი-დუ-ნორტი
აგუა-დოსი-დუ-ნორტი (Água Doce do Norte) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 3 მეტრზე. მიეკუთვნება ესპირიტუ-სანტუს შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ბარა-დი-სან- ფრანსისკუს შემადგენლობაში.
ბოჰდანივკა (მაშივკის რაიონი)
ბოჰდანივკა (Богданівка) — სოფელი უკრაინაში. მდებარეობს პოლტავის ოლქის მაშივკის რაიონში. 2013 წელს სოფლის მოსახლეობა 88 კაცს შეადგენდა.
აგუა-დოსი-დუ-ნორტი
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
ბოჰდანივკა (მაშივკის რაიონი)
რესურსები ინტერნეტში
კატეგორია:მაშივკის რაიონის სოფლები
კრის კოლუმბუსი
კოლუმბუსის ფილმმა, „მისის დაუტფაიერი“ (1993), „ ოსკარის “ ჯილდო მოიპოვა საუკეთესო გრიმისათვის. ფილმში ცნობილი ამერიკელი მსახიობი და კომიკოსი, რობინ უილიამსი თამაშობს.
ადრეული ცხოვრება
კოლუმბუსი 1958 წლის 10 სექტემბერს სპენგლერში, პენსილვანიაში (ამერიკის შეერთებული შტატები) დაიბადა, ხოლო ჩემპიონში, ოჰაიოში იზრდებოდა. იგი მერი ირენ პესკერისა და ალექს მაიკლ კოლუმბუსის ერთადერთი შვილია. მან ფილმების გადაღება ჯერ კიდევ სკოლაში დაიწყო.
1980 წელს, ნიუ-იორკის უნივერსიტეტში სწავლისას, კოლუმბუსმა მოკლემეტრაჟიანი ფილმი გადაიღო, სახელწოდებით „ვფიქრობ, აქ მომეწონება“.
კინო-კარიერა
კოლუმბუსმა კინოკარიერა სცენარისტად მუშაობით დაიწყო. მან თავისი პირველი სცენარი 1980-იანებში დაწერა ფილმისთვის „წინდაუხედავი“ (1984, რეჟ. ჯეიმზ ფოლი). კოლუმბუსი სცენარით უკმაყოფილო იყო, ამიტომ მალევე დაწერა ახალი, კომედიური ჟანრის ნაწარმოები, სახელწოდებით „გრემლინები“. ფილმი 1984 წელს გამოვიდა და კომერციულად წარმატებული გამოდგა.
ამის შემდეგ კოლუმბუსი ლოს-ანჯელესში გადავიდა, სადაც დაწერა სცენარები ფილმებისათვის „პატარა ხულიგნები და მეკობრეების ოქრო“ (1985) და „ახალგაზრდა შერლოკ ჰოლმსი“ (1985).
კოლუმბუსის სარეჟისორო დებიუტი 1987 წელს შედგა ფილმით „ძიძის თავგადასავალი“. 1988 წელს მან „სასტუმრო მწუხარება“ გადაიღო, რომელიც ელვის პრესლიზე მოგვითხრობს. ფილმს უარყოფითი გამოხმაურებები ჰქონდა.
1990 წელს გამოვიდა „მარტო სახლში“. გადაღებები თებერვლიდან მაისამდე გრძელდებოდა. ფილმში მონაწილეობენ მაკოლეი კალკინი, ჯო პეში, დენიელ სტერნი, ჯონ ჰერდი და კატრინ ო'ჰარა. ფილმი წარმატებული გამოდგა, მან ორი ნომინაცია მოიპოვა „ ოსკარის “ დაჯილდოებაზე, ხოლო ორი „ ოქროს გლობუსზე “.
„ჰარი პოტერი და საიდუმლო ოთახის“ გადაღებები 2000 წელს დაიწყო და 180 დღე გაგრძელდა. მასში მონაწილეობენ დენიელ რედკლიფი, რუპერტ გრინტი და ემა უოტსონი. ფილმის სცენარისტია სტივ კლოუვსი, ხოლო პროდუსერი - დევიდ ჰეიმენი. მისი პრემიერა ლონდონში, 2001 წლის 4 ნოემბერს გაიმართა და კომერციულად წარმატებული გამოდგა. იგი „ ოსკარის “ სამ კატეგორიაში იყო ნომინირებული საუკეთესო ორიგინალური მუსიკისათვის, საუკეთესო მხატვრული გაფორმებისთვის და საუკეთესო კოსტიუმების დიზაინისთვის.
ფილმოგრაფია
'''როგორც რეჟისორი '''
ჯანგამირანი
ჯანგამირანი (Cəngəmiran) — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 1237 კაცი.
რესურსები ინტერნეტში
კატეგორია:ლერიქის რაიონის სოფლები
Joy-Con
Joy-Con — ვიდეო თამაშების კონსოლის, Nintendo Switch-ის ძირითადი სათამაშო კონტროლერი, რომელიც მომხმარებლებისთვის ხელმისაწვდომი შეიქმნა 2017 წლის 3 მარტიდან.
შედგება ორი მოწყობილობისგან და მოიცავს ანალოგურ ჩხირს, სტანდარტულ ღილაკებს და გააჩნია მაღალი გარჩევადობის ტაქტილური უკუკავშირი. Joy-Con-ის მიერთება კონსოლზე შესაძელებელია როგორც დოკ რეჟიმში, ასევე პლანშეტურ რეჟიმში. მას, ასევე მოწყობილობა Wii Remote-ის მსგავსად გააჩნია მოძრაობის დეტექტორის ფუნქცია. Joy-Con ვრცელდება წყვილად და მისი შეძენა შეიძლება სხვადასხვა ფერებში,მათ შორის წითელ და ლურჯ ფერებში.
სქოლიო
კატეგორია:Nintendo-ს კონტროლერები კატეგორია:Nintendo Switch კატეგორია:ვიდეო თამაშის კონტროლერები
სავოიის კონსორტების სია
სავოიის კონსორტების სიაში წარმოდგენილია იმ ქალების სია, რომლებიც დაქორწინებულნი იყვნენ სავოიის გრაფებზე, ჰერცოგებზე, შემდეგ სარდინიის, საბოლოოდ კი იტალიის მეფეებზე.
რესურსები ინტერნეტში
კატეგორია:იტალიის ისტორია კატეგორია:სავოიის ჰერცოგინიები კატეგორია:სარდინიის დედოფლები კატეგორია:იტალიის დედოფლები კატეგორია:დედოფლები ქვეყნების მიხედვით
ედუარდ მაიერი
ედუარდ მაიერი (Eduard Meyer) ( დ. 25 იანვარი, 1855, ჰამბურგი — გ. 31 აგვისტო, 1930, ბერლინი) — გერმანელი  ისტორიკოსი, ეგვიპტოლოგი, აღმოსავლეთმცოდნე.
უაღრესად რთულ და მრავალსახა არქეოლოგიურ, ეპიგრაფიკულ, ლიტერატურულ, ნუმიზმატიკურ და სხვა წყაროებზე დაყრდნობით შეისწავლა: ძველი აღმოსავლეთი, საბერძნეთი და რომი. მისი ყველაზე ცნობილი ნაშრომია ხუთტომეული „უძველესი დროის ისტორია“. მეიერი იყენებდა მოდერნიზმის ციკლურობის თეორიას.
ბიოგრაფია
ედუარდ მაიერი გაიზარდა თავის მშობლიურ ქალაქ ჰამბურგში. მისი მშობლები იყვნენ ჰენრიეტა და დოქტორ ედუარდ მაიერი. მისი მამა იყო მეცნიერი. იგი დაინტერესდა ისტორიით. იგი სწავლობდა ფრიდრიხ ვილჰელმის რაინის ბონის უნივერსიტეტში. გამოაქვეყნებული აქვს რამდენიმე წიგნი ჰამბურგში. ის და მისი ძმა, კუნო მაიერი გაიზარდნენ სამეცნიერო გარემოში. მამა ადრეულ ასაკში ასწავლიდა მათ უძველესი ენებს.
მაიერი მუშაობდა ლაიფციგის უნივერსიტეტსა და ჰარვარდის უნივერსიტეტში.
სქოლიო
კატეგორია:გერმანელი ისტორიკოსები კატეგორია:დაბადებული 1855 კატეგორია:გარდაცვლილი 1930 კატეგორია:გერმანელი ეგვიპტოლოგები
ნიჟნი-ნოვგოროდის სახელმწიფო სამხატვრო მუზეუმი
ნიჟნი-ნოვგოროდის სახელმწიფო სამხატვრო მუზეუმი (Нижегородский государственный художественный музей) — ერთ-ერთი ყველაზე ძველი მუზეუმი რუსეთში, ნიჟნი-ნოვგოროდის ოლქში სახვითი ხელოვნების ყველაზე დიდი მუზეუმი. იგი გაიხსნა 1896 წლის 25 ივნისს და გახდა რუსეთის პროვინციებში პირველი საჯარო მუზეუმი.
თანამედროვე ეპოქაში მუზეუმის ექსპოზიცია განთავსებულია ორ შენობაში, რომლებიც თავის მხრივ არიან ფედერალური მნიშვნელობის არქიტექტურული ძეგლები:
ისტორია
ნიჟნი-ნოვგოროდის სამხატვრო მუზეუმი განეკუთვნება რუსეთის ყველაზე ძველ საჯარო მუზეუმთა რიცხვს. მისი შექმნის ინიციატორები იყვნენ სამხატვრო აკადემიის პროფესორი ნიკოლაი კოშელევი და ცნობილი ფოტოგრაფის ანდრეი კარელინის შვილი, მხატვარი ანდრეი კარელინი, ასევე ადგილობრივი შემოქმედებითი ინტელიგენცია.
მუზეუმი დააარსეს ქალაქის დუმის 1894 წლის გადაწყვეტილებით. ამ დროიდან ნიჟნი-ნოვგოროდში ოფიციალურად მოქმედებდა სამი მუზეუმი: ქალაქის ბუნებრივ-ისტორიული, ეპარქიული საეკლესიო სიძველეთა საცავი სასულიერო სემინარიასთან და პეტროვსკის ისტორიული მუზეუმი.
სამხატვრო მუზეუმის გახსნა დაუკავშირეს ნიჟნი-ნოვგოროდში მიმდინარე XVI სრულიად რუსულ სამხატვრო-სამრეწველო გამოფენას და შედგა 1896 წლის 25 ივნისს. მუზეუმის გახსნის აღსანიშნავად გამოუშვეს სამახსოვრო მედალი 25 ვერცხლისა და 300 ბრინჯაოსაგან დამზადებული, მათთვის ვინც მონაწილეობა მიიღო მუზეუმის ჩამოყალიბებასა და გახსნაში. მუზეუმის პირველი სტუმრების რიცხვში აღმოჩნდა იმპერატორი ნიკოლოზ II და მისი მეუღლე ალექსანდრა თევდორეს ასული, რომელთათვისაც ჩამოასხეს ორი სპეციალური ოქროს მედალი.
თავდაპირველად მუზეუმი გახსნეს ნიჟნი-ნოვგოროდის კრემლის დმიტრიევის კოშკში და შედგებოდა ორი განყოფილებისაგან: ისტორიული და სამხატვრო. ამავდროულად კოშკში განათავსეს არეულობის ხანისადმი მიძღვნილი ისტორიული ფერწერის მხატვართა საზოგადოების გამოფენა, რომლის ექსპონატების ნაწილი გადასცეს ახალ მუზეუმს.
მუზეუმის შენობები
მუზეუმი სხვადასხვა დროს სხვადასხვა შენობებში იყო განთავსებული. კერძოდ:
გუბერნატორის სახლი
250პქ|მინი|სამხედრო გუბერნატორის სახლი სამსართულიანი, სამხედრო გუბერნატორის სახლის მშენებლობა დაიწყეს ნიჟნი-ნოვგოროდის კრემლის ფერისცვალების ტაძრის მოპირდაპირე ჩრდილოეთის მხარეს 1837 წლის გაზაფხულზე და დაასრულეს 1841 წელს. მისი მშენბელობის ადგილი პირადად ნიკოლოზ I-მა შეარჩია 1834 წელს ნიჟნი-ნოვგოროდში თავისი ვიზიტის დროს.
შენობა შეიქმნა არქიტექტორ იოსებ შარლემანის პროექტის მიხედვით, გვიანი კლასიციზმის სტილში. გუბერნატორის სასახლის ჩრდილოეთი მხარე მიმართულია ვოლგისაკენ, ხოლო სამხრეთი მხარე ეკლესიისაკენ. პირველ სართულზე განთავსებულია გუბერნატორის ოჯახის წევრთა საცხოვრებელი ოთახები. მეორეზე - საიმპერატორო ოთახები (ნიჟნი-ნოვგოროდში სამეფო ოჯახის წევრების სტუმრობის შემთხვევისათვის): სასტუმრო, სამზარეულო, კაბინეტი, საძინებლები, ბუფეტი და კიდევ რამდენიმე ოთახი. მესამე სართულზე განთავსებულია სულიწმინდის ეკლესია, რომელიც მოწყობილია ჩრდილო-აღმოსავლეთ ნაწილის კუთხეში. მისი კურთხევა შედგა 1845 წლის 18 სექტემბერს ნიჟნი-ნოვგოროდისა და არზამასის ეპისკოპოს იოანეს მიერ. მანვე აღასრულა პირველი ლიტურგია.
სახლის კუთხეებში მიაშენეს ფლიგელები: აღმოსავლეთით, რომელშიც განთავსებულია გუბერნატორის კანცელარია და თანამდებობის პირთა ოთახები, დასავლეთისაში (არ შემონახულა) განთავსებული იყო გარნიზონის ჰაუპტვახტი.
გუბერნატორის სახლში ცხოვრობდა და მოღვაწეობდა ნიჟნი-ნოვგოროდის 14 გენერალ-გუბერნატორი, რომლებიც ერთმანეთს ცვლიდნენ 1917 წლამდე.
გუბერნატორის სახლის ისტორია დაკავშირებულია რამდენიმე ცნობილ ისტორიულ პერსონაჟთან. 1858 წელს გუბერნატორ ალექსანდრე მურავიოვს სტუმრობდა ფრანგი მწერალი ალექსანდრე დიუმა მამა.
1917 წლი ოქტომბრის გადატრიალების შემდეგ შენობაში განთავსდა სკკპ-ის გორკის ოლქის კომიტეტი.
1990 წელს გუბერნატორის სახლის შენობა გადაეცა ნიჟნი-ნოვგოროდის სახელმწიფო სამხატვრო მუზეუმს. გუბერნატორის სახლში გამოფენილია მუდმივი ექსპოზიცია, რომელიც ეძღვნება XIV-XX საუკუნეების რუსულ ხელოვნებას.
სიროტკინის სახლი
პირველი გილდიის ვაჭრის, ნიჟნი-ნოვგოროდს ქალაქისთავის დიმიტრი სიროტკინის სახლი აგებულია მოსკოველი ხუროთმოძღვრების ძმები ვესნინების (ლეონიდ, ვიქტორ და ალექსანდრე) პროექტის მიხედვით 1913-1916 წლებში ნეოკლასიციზმის სტილში. სახლის მშენებლობა გაგრძელდა 635 დღე.
ზომებით მცირე ორსართულიან სახლს აქვს იდეალური პროპორციები და საინტერესო არქიტექტურა. პირველ სართულზე განთავსებულია შესასვლელი ვესტიბიული, ბიბლიოთეკა მასზე მიბმული საბილიარდოს, კანტორის, ხელით შრომისა და საწყობის ოთახები. მეორე სართულზე განთავსებულია სასადილო, სასტუმრო, ოჯახის უფროსის კაბინეტი, მასპინძელთა საძინებლები.
თავად სიროტკინს პრაქტიკულად არ უცხოვრია ამ სახლში, მან ქვეყანა დატოვა ოქტომბრის რევოლუციის შემდეგ ძალიან მალევე. ამბობენ, რომ ემიგრაციაში ყოფნის დროს იგი დაინტერესდა საკუთარი სახლის ბედით, როდესაც უთხრეს, რომ მასში მუზეუმი განათავსეს, ძალიან გაეხარდა და თქვა: დააფასეს, გადაარჩინეს!
შენობის კედლებში სამხატვრო მუზეუმი არსებობდა 1992 წლამდე. ამ წელს დაიწყო მისი პირველი კაპიტალური რემონტი და რესტავრაცია. 2009 წელს სიროტკინის სახლი 70-წლიანი შესვენების შემდეგ კვლავ გაიხსნა დამთვალიერებლებისათვის. შენობაში გაიხსნა XV-XX საუკუნეების დასავლეთ ევროოპის მხვილმასშტაბიანი ექსპოზიცია. აქვეა გამოფენილი კონსტანტინ მაკოვსკის სურათი „მინინის მოწოდება“.
ხელნაწერთა ეროვნული ცენტრის აღმოსავლურ ხელნაწერთა ფონდი
მინიატიურა|მინიატიურა ხელნაწერთა ეროვნულ ცენტრში დაცული ერთ-ერთი სპარსული ხელნაწერიდან ხელნაწერთა ეროვნული ცენტრის აღმოსავლურ ხელნაწერთა ფონდი ცენტრის კოლექციის ნაწილია, რომელიც ძირითადად აერთიანებს სპარსულ, თურქულ და არაბულ ხელნაწერებს, აგრეთვე სომხურ, ებრაულ, სირიულ და ეთიოპიურ ხელნაწერებს.
აღმოსავლურ ხელნაწერთა ფონდის ხელნაწერები სამი ლიტერით აღინიშნება. K კოლექცია XIX-XX საუკუნეების მიჯნაზე თბილისში მცხოვრები ჯაშიდ არდაშირ აფშარ მაჯდ ოს-სალტანეს პირად კოლექციას აღნიშნავს. L კოლექცია, რომელიც მზარდია, ადგილობრივია და მოიცავს საქართველოდან, აზერბაიჯანიდან, დაღესტნიდან და საქართველოს მოსაზღვრე თურქეთის რეგიონებიდან შემოსულ ხელნაწერებს. ამავე ლიტერით აღინიშნება ის ხელნაწერები, რომელთა შეძენა ხდება კერძო პირებისაგან. AC ანუ შუააზიური კოლექცია მოიცავს დავით ჩხენკელისა და გიორგი წერეთლის მიერ სამარყანდში, ბუხარასა და შუა აზიის სხვა კულტურულ ცენტრებში მოგზაურობის დროს შეგროვილ ხელნაწერებს, რომლებიც 1935 წელს გადაეცა საქართველოს სახელმწიფო მუზეუმს, დღეს კი ხელნაწერთა ეროვნულ ცენტრშია დაცული.
არაბული ხელნაწერების კოლექცია
მინიატიურა|ხელნაწერთა ეროვნულ ცენტრში დაცული ერთ-ერთი თურქული ხელნაწერის თავსამკაული არაბული ხელნაწერების კოლექცია ათასზე მეტ ერთეულს შეიცავს, რომლებიც სამი ლიტერით აღინიშნება: ArK, ArL და ArAC. ხელნაწერები XIV საუკუნიდან XIX საუკუნემდე პერიოდით თარიღდება. კოლექციაში წარმოდგენილია სხვადასხვა დარგის ხელნაწერები, მათ შორის სასწავლო-სქოლასტიკური, გრამატიკული, ლოგიკური, რიტორიკული, მისტიკური, გეომეტრიული, სამედიცინო და სხვა. განსაკუთრებით აღსანიშნავია იბნ სინას პალეოგრაფიულად XIV საუკუნით დათარირებული „მედიცინის კანონის“ ხელნაწერი (ArK9), აგრეთვე ისმაილ ალ-ჯავჰარის განმარტებითი ლექსიკონის ორი ტომი (ArK1 და ArK2). კოლექცია შეიცავს ცნობილი დაღესტნელი მწერლებისა და სწავლულების შრომათა არაერთ კრებულს (ArL576, ArL460), გრამატიკის, დოგმატიკისა და ლექსიკოგრაფიის შემცველ ხელნაწერებს (ArAC349, ArAC588, ArAC589) და სხვა.
თურქულენოვანი ხელნაწერების კოლექცია
თურქულენოვანი კოლექცია თურქული წარმოშობის სხვადასხვა ენაზე — ოსმალურ, აზერბაიჯანულ, თურქმენულ და უზბეკურ ენებზე შესრულებულ ხელნაწერებს აერთიანებს. ამ ფონდში დაცული ხელნაწერები აღინიშნება ლიტერებით TurL, TurK და TurAC.
ფონდი შეიცავს XV საუკუნის უზბეკი პოეტის და მოაზროვნის, ალიშერ ნავოის თხზულებათა ხელნაწერებს. მათ შორისაა 1519 წელს გადაწერილი ცნობილი მუნშაათი და 1526 წელს გადაწერილი პოემა „ფარჰადი და შირინი“. ამავე ფონდშია დაცული XV-XVI საუკუნეების აზერბაიჯანელი პოეტის, ფუზულის ნაწარმოების — ჰადიკად-ულაუ’ადას უძველესი, 1583, 1586 და 1596 წლებში გადაწერილი ნუსხები, ოსმალო მოხელეების მიერ 1595 წელს ჩატარებული სამხრეთ საქართველოს აღწერის დავთარი და სხვ. განსაკუთრებით აღსანიშნავია მონღოლური ხელნაწერი, რომელიც ძველი უიღურული დამწერლობითაა შესრულებული. მასში ბუდიზმის მიმდევარი მონღოლი მაღალი რანგის სასულიერო პირების გენეალოგიაა გადმოცემული.
სპარსული ხელნაწერების კოლექცია
მინიატიურა|მარცხნივ|ხელნაწერთა ეროვნულ ცენტრში დაცული ერთ-ერთი სპარსული ხელნაწერი სპარსული ხელნაწერების კოლექცია რამდენიმე ასეულ ხელნაწერს ითვლის, რომლებიც XV საუკუნიდან XIX საუკუნემდე პერიოდითაა დათარიღებული. სპარსულ კოლექციაში თავმოყრილი ხელნაწერები აღინიშნება ლიტერებით PL, PK და PAC.
კოლექცია, ძირითადად, როგორც პროზაული, ისე პოეტური ნაწარმოებების შემცველ საერო ხასიათის ხელნაწერებს შეიცავს. ამავე კოლექციაშია დაცული საისტორიო, საღვთისმეტყველო, ასტრონომიული და სამკურნალო ხასიათის თხზულებათა შემცველი ხელნაწერები. განსაკუთრებით აღსანიშნავია აზერბაიჯანელი ჰუმანისტის, ნიზამი განჯელის პოეტური კრებულის 1428 წელს გადაწერილი ნუსხა (PAC458), XV საუკუნის ასტროლოგიური ტრაქტატი (PL612), 1698 წელს გადაწერილი „ქალაქ ჰერათის ისტორია“ (PK35/69) და სხვა.
სომხური ხელნაწერების კოლექცია
მინიატიურა|250პქ|სომხური ხელნაწერი ხელნაწერთა ეროვნულ ცენტრში სომხურ კოლექციაში სამასამდე ხელნაწერია თავმოყრილი. ხელნაწერები აღინიშნება ლიტერებით Arm. სომხურ ხელნაწერთა უმეტესობა შესრულებულია ეტრატზე. გამოყენებულია როგორც ძველი სომხური დამწერლობა (გრაბარი), ისე ახალი სომხური (აშხარაბარი).
ებრაული ხელნაწერების კოლექცია
ხელნაწერთა ეროვნული ცენტრის ებრაულ კოლექციაში თავმოყრილია სრულად ან ფრაგმენტულად მოღწეული ებრაული ხელნაწერები. მათი უმრავლესობა ეტრატზეა შესრულებული. ხელნაწერები X საუკუნიდან XIX საუკუნემდე პერიოდითაა დათარიღებული. აღინიშნება ლიტერებით Hebr.
სირიული ხელნაწერების კოლექცია
ხელნაწერთა ეროვნული ცენტრის სირიული კოლექცია შეიცავს საკმაოდ გვიანდელ ხელნაწერებს, რომლებიც XVIII-XIX საუკუნეებით თარიღდება. სირიული კოლექციის ხელნაწერები აღინიშნება ლიტერებით Syr.
ამ კოლექციაში დაცულ ერთ-ერთ ხელნაწერში (Syr 1) წარმოდგენილია სირიული დამწერლობით გადმოცემული არაბულენოვანი ლიტურგიკული ტექსტები, დანარჩენი ორი ხელნაწერი კი (Syr 2 და Syr 3) ლოცვებს შეიცავს. ამათგან გამორჩეულია Syr 2 ხელნაწერი, რომელიც XVIII-XIX საუკუნეებით თარიღდება და შემკულია მახარებლებისა და სხვა წმინდანების მინიატიურებით.
სქოლიო
კატეგორია:ხელნაწერთა ეროვნული ცენტრის კოლექცია
დიდო დედოფალი
thumb|right|279პქ| დიდოს [[ქანდაკება ლუვრში ]] დიდო დედოფალი (Dido; დაახლ. ძვ. წ. IX საუკუნე) — ანტიკური ბერძნული და რომაული წყაროების მიხედვით, კართაგენის დამაარსებელი და პირველი დედოფალი. უპირველეს ყოვლისა, ცნობილია რომაელი პოეტის, ვერგილიუსის ეპიკური პოემიდან — ენეიდა. სხვა წყაროებში ასევე მოხსენიებულია როგორც ელისა (Ἔλισσα).
სქოლიო
კატეგორია:კართაგენული მითოლოგია კატეგორია:გაღმერთებული ადამიანები კატეგორია:ენეიდის VI წიგნის პერსონაჟები
ჩონბურის პროვინცია
ჩონბურის პროვინცია (ชลบุรี) — ტაილანდის პროვინცია (ჩანგვათი). მეზობელი პროვინციებია (ჩრდილოეთიდან საათის ისრის მიმართულებით): ჩაჩენგსაო, ჩანთაბური და რაიონგი. დასავლეთით ესაზღვრება ტაილანდის ყურე. ჩონბურის პროვინცია სახლია ტაილანდის ტურისტებისთვის ყველაზე დიდი ორიენტირებული ქალაქის - პატაიას, ასევე ეს არის ერთადერთი პროვინცია, ბანგკოკის გარეთ, რომელიც დაკავშირებულია ბანგკოკს რვა ზოლიანი გზით, მანძილით 80 კმ. პროვინციის პორტი არის მთავარი და უმსხვილესი ტაილანდის პორტი, მას აქვს წარმატებული ემიგრანტი მოსახლეობა. ამ ფაქტორების გამო, პროვინციის მოსახლეობა სწრაფად იზრდება, ამ მომენტისთვის მოსახლეობა შეადგენს 1.7 მილიონს (თუმცა მოსახლეობის დიდი ნაწილი არ არის რეგისტრირებული). 2012 წლის 31 დეკემბრის მონაცემებით, რეგისტრირებული მოსახლეობა შეადგენს 1.36 მილიონს.
გეოგრაფია
პროვინცია მდებარეობს ბანგკოკის ყურის სანაპიროზე, ტაილანდის ყურის ჩრდილოეთ ნაწილში. Khao Khiao-ს ქედი გადაჭიმული ჩრდილო-დასავლეთიდან სამხრეთ-აღმოსავლეთის მიმართულებით, რა დროსაც პროვინციის ნაყოფიერი მიწები მდებარეობს პროვინციის ჩრდილოეთში და გამოიყენება მეურნეობისთვის. Laem Chabang, რომელიც მდებარეობს პროვინციის სამხრეთში, არის ტაილანდის ერთ-ერთი ღრმა წყლის ნავსადგურებიდან.
ადმინისტრაციული დაყოფა
left|200px|ჩონბურის პროვინციის რაიონები
ჩონბურის პროვინცია დაყოფილია 11 რაიონად (ამფხე), რომლებიც, თავის მხრივ, შედგება 92 ქვეზონისგან (ტამბონ) და 691 სოფლისგან (მუბანი).
ეკონომიკა
პროვინციის ეკონომიკის მნიშვნელოვან ნაწილს წარმოადგენს ტურიზმი, ლამაზი პლაჟების და გეოგრაფიული მდებარეობის წყალობით.
ტურიზმთან ერთად პროვინციაში განვითარებულია სოფლის მეურნეობაც, აქ იზრდება ძირითადად ტაპიოკა, ქოქოსი, შაქრის ლერწამი, სანაპირო რაიონებში განვითარებულია თევზაობა.
უახლოესი აეროპორტი - სუვარნაბჰუმის ახალი საერთაშორისო აეროპორტია.
ბარა-დი-სან-ფრანსისკუ
2010 წლის მონაცემებით, მოსახლეობა 40 649 ადამიანს შეადგენდა, მოსახლეობის სიმჭიდროვე 43.16 კმ²-ზე. ფართობი 941 796 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
თამარის ციხე (საინგილო)
ფერი-ყალა, თამარის ციხე — ციხესიმაგრე აზერბაიჯანში, ბელაქანის რაიონში, ისტორიულ მხარე ჰერეთში, ლაგოდეხ-შაქის მთავარი გზიდან დაახლოებით 4-5 კმ-ში, მდინარე ბელაქნისწყლის ხეობაში.
სახელწოდება წარმოდგება სახელიდან „ფერი“, რითაც თამარ მეფეს იცნობენ საინგილოში და თურქული სიტყვიდან „ყალა“ რაც ციხეს ნიშნავს. გადმოცემით, ციხე მტრის თავდასხმის დროს საიმედო თავშესაფარი იყო მახლობელი სოფლების მოსახლეობისათვის.
გალავანი წაგრძელებული ტრაპეზის მოხაზულობის გეგმის მქონეა. სიმაღლეში პირვანდელი სახით არაა მოღწეული. ყველაზე დაბალ ნაწილში მისი სიმაღლე 2 მეტრამდე აღწევს, ხოლო უმაღლეს ნაწილში 6 მეტრს არ აღემატება. გალავნის წყობა შესრულებულია რიყის ქვებისაგან კირის დუღაბზე. წინა და მარჯვენა კედლებში, გალავნის გასამაგრებლად, ცილინდრული ფორმის გოდლედებია დატანებული. გალავნის შიგნითა ტერიტორიის ფართობი 700 კვ.მ.-ს აღემატება. ციხის შიგნით სხვადასხვა დანიშნულების მცირე ზომის შენობები ყოფილა განლაგებული, რომელთაგან ახლა მხოლოდ ნარღვევი ქვების გროვაა დარჩენილი.
თამარის ციხე თავისი მდებარეობით, გეგმის კომპოზიციით, თვით ძეგლის საშუალო ზომის მოცულობითი სიდიდით და მშენებლობის ტექნიკითაც იდენტურობას იჩენს შხეფის ციხესთან.
რესურსები ინტერნეტში
კატეგორია:აზერბაიჯანის ციხესიმაგრეები კატეგორია:ქართული არქიტექტურული ძეგლები საზღვარგარეთ
დილმაჩიდები
დილმაჩიდები ან დილმაჩიდების ბეილიქი (Dimleç ან Demleç) — XI საუკუნის, მცირე სამთავრო (ბეილიქი) აღმოსავლეთ ანატოლიაში (დღევანდელი თურქეთი).
ისტორია
1071 წელს მანასკერტის ბრძოლაში სელჩუკების მიერ ბიზანტიის იმპერიის დამარცხების შედეგად, გამარჯვებული თურქმანული ტომები, მათი სარდლების მეთაურობით, რომლებიც ასევე იწოდებოდნენ როგორც ღაზი (ისლამური რწმენის დამცველი), დასახლდნენ ანატოლიაში. მეჰმედ დილმაჩის ძე, სწორედ ერთ-ერთი სარდალი იყო, რომელსაც 1085 წელს, იქტის (არა მემკვიდრეობითი ქონება) სახით ქალაქი ბითლისი ერგო სამართავად. მის მმართველობას უკავშირდება ქალაქ არზანის დაპყრობა.
1104 წელს მეჰმედი გარდაიცვალა და ტახტი მისმა მემკვიდრე თუღან არსლანმა დაიკავა. ამ დროისთვის ბეილიქი შაჰარმენთა ვასალად ითვლებოდა. თუღან არსლანმა შაჰარმენების ვასალობაზე უარი განაცხადა და ართუქიდების სიუზერანობა აღიარა, ვისთან ერთადაც ის ჩართული იყო საქართველოს სამეფოსა და ჯვაროსნების წინააღმდეგ გამართულ ბრძოლებში, მათ შორის აღსანიშნავია 1119 წლის სარმადის ბრძოლა, სადაც როჟერ სალერნოელი დაიღუპა და 1121 წლის დიდგორის ბრძოლა. 1124 წელს, შაჰარმენებმა ალყაში მოაქციეს ბითლისი, მაგრამ ქალაქის აღების მცდელობა წარუმატებლად დასრულდა. მოგვიანებით ართუქიდების ჰასანკეიფის განშტოებამაც უშედეგოდ სცადა ბითლისის დაპყრობა.
1134 წელს, მოსულის ზენგიდებმა თუღანი ტყვედ ჩაიგდეს და გამოსასყიდის სანაცვლოდ გაანთავისუფლეს. 1137 წელს თუღანი გარდაიცვალა და ტახტზე მისი მემკვიდრე ჰუსამ-ად-დინ კურდი ავიდა. მის მმართველობას უკავშირდება ქალაქი დვინის დაპყრობა. 1143 წელს კურდის სიკვდილის შემდეგ დილმაჩიდების სამთავრო სტაგანციის გზას დაადგა. 1144 წელს სამთავრო ზენგიდების ვასალი გახდა. 1162 წელს დვინი გიორგი III-მ დაიპყრო. ეს პერიოდი სალთუკიდებთან და შედადიანებთან ერთად საქართველოს სამეფოსა და მოგვიანებით აიუბიდების წინააღმდეგ ომებით ხასიათდება.
1192 წლისთვის სამთავრო მხოლოდ ქალაქ არზანს და მის მიმდებარე ტერიტორიას მოიცავდა. 1229 წლიდან სამთავრო ხვარაზმშაჰის გავლენის ქვეშ ექცევა.
სქოლიო
კატეგორია:აზიის ისტორიული სახელმწიფოები კატეგორია:ანატოლიის ბეილიქები კატეგორია:თურქული დინასტიები
ბოჰდანივკა (ნოვი-სანჟარის რაიონი)
ბოჰდანივკა (Богданівка) — სოფელი უკრაინაში. მდებარეობს პოლტავის ოლქის ნოვი-სანჟარის რაიონში. 2013 წელს სოფლის მოსახლეობა 272 კაცს შეადგენდა.
რესურსები ინტერნეტში
კატეგორია:ნოვი-სანჟარის რაიონის სოფლები
ქალციდები
ქალციდები (Chalcidoidea) — მწერების ზეოჯახი, მათი სხეულის სიგრძე 1—10 მმ აღწევს, ფერად მწვანე, შავი ან ყვითელია და ლითონისებრი ბზინვარება დაკრავს. მატლი უფეხოა, ჭუპრი უპარკო. ქალციდების უმრავლესობის მატლები სხვა მწერებზე პარაზიტობენ, ზოგი მცენარეულ ქსოვილებში ვითარდება. ფართოდ გავრცელებული მწერები არიან. ზეოჯახში 27 ოჯახი და 8 ათასამდე სახეობაა. უდიდესი პრაქტიკული მნიშვნელობა აქვთ მავნე მწერების პარაზიტებს — აფელინუსსა და ტრიქოგრამას. ქალციდებს შორის არიან ისეთები, რომლებიც ანადგურებენ მავნე მწერების პარაზიტებს. არიან მცენარეთა მავნებლებიც.
ქირიქკალე
ქირიქკალე (Kırıkkale) — ქალაქი თურქეთში, ცენტრალური ანატოლიის რეგიონის ჩრდილოეთ ნაწილში. ქირიქკალე არის ქირიქკალეს პროვინციის ადმინისტრაციული ცენტრი. ქირიქკალე მდებარეობს 40 კმ-ში თურქეთის დედაქალაქ ანკარასთან. 2014 წლის მონაცემებით, ქალაქის მოსახლეობამ 189 044 შეადგინა. ქირიქკალე მდებარეობს 900 მეტრზე ზღვის დონიდან. ქალაქ ქირიქკალეს აქვს მერია და მისი მერი არის მეჰმედ საიგილი. სიტყვა ქირიქკალე ქართულ ენაზე სიტყვასიტყვით ნიშნავს გატეხილ ციხეს. ქალაქის ფართობი 318.07 კმ²-ია.
ქალაქი ქირიქკალე მდებარეობს ქირიქკალეს პროვინციის ცენტრში. მიუხედავად იმისა, რომ იგი ამ პროვინციის ადმინისტრაციული ცენტრია, ქირიქკალეს პროვინციის რამდენიმე ქალაქი მას ფართობით აღემატება. ქირიქკალეს ოთხივე მხრიდან საკუთარი პროვინციის ოთხი ქალაქი ესაზღვრება. აღმოსავლეთით ესაზღვრება ქალაქი ქესკინი, დასავლეთით — იაჰშიჰანი, სამხრეთ-აღმოსავლეთით — ბაჰშილი, ხოლო ჩრდილოეთით ქალაქი ბალიშეიჰი ესაზღვრება.
რესურსები ინტერნეტში
კატეგორია:თურქეთის ქალაქები
თერექემე
მინი|აზერბაიჯანის საფოსტო მარკა, 2013 თერექემე, თარაქიამა (Tərəkəmə) — აზერბაიჯანული ხალხური ცეკვა, მომთაბარე მესაქონლეების ცეკვა. ითვლება, რომ ეს ცეკვა წარმოიშვა თერექემეს ტომში, საიდანაც წამოვიდა მისი სახელწოდება.
სრულდება სახალხო დღესასწაულებზე, ქორწილებში. ერთ-ერთ მთავარ მუსიკალურ ინსტრუმენტს, რომლის თანმხლებითაც სრულდება ეს ცეკვა წარმოადგენს — ზურნა.
სქოლიო
კატეგორია:აზერბაიჯანული კულტურა
ვილიახოიოსა
ვილიახოიოსა (Villajoyosa, La Vila Joiosa) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ბახის კომარკის შემადგენლობაში. ფართობი — 20,45 კმ². მოსახლეობა — 35 199 კაცი (2020 წ.).
სქოლიო
კატეგორია:ალიკანტეს მუნიციპალიტეტები
რეკლინგჰაუზენის რაიონი
რეკლინგჰაუზენის რაიონი (Kreis Recklinghausen) — რაიონი გერმანიაში. რაიონის ცენტრი — ქალაქი რეკლინგჰაუზენი. რაიონი შედის ჩრდილოეთ რაინ-ვესტფალიის ფედერალურ მხარეში. ექვემდებარება მიუნსტერის ადმინისტრაციულ ოლქს. იკავებს 760,41 კვ. კმ. ფართობს. მოსახლეობა შეადგენს 630 620 ადამიანს. მოსახლეობის სიმჭიდროვე — 829 ადამიანი/კვ.კმ-ზე. რაიონის ოფიციალური კოდი — 05 5 62.
ნამჰანსანსონგი
ნამჰანსანსონგი (კორ. 남한산성; ჰანჯა 南漢山城; სიტყვასიტყვით „ციხესიმაგრე ნამჰანის მთაზე“) — ისტორიული პარკი სეულის სამხრეთ-აღმოსავლეთით 25 კმ-ზე, ნამჰანსანის მთაზე. პარკში მდებარეობს XVII საუკუნის საფორტიფიკაციო ნაგებობები და რამდენიმე საკულტო ტაძარი. ქალაქი დაარსდა როგორც ჩოსონის დინასტიის საგანგებო დედაქალაქი და ასრულებდა მნიშვნელოვან ადმინისტრაციულ და სამხედრო ფუნქციებს. იგი ააშენეს და იცავდნენ ბუდისტი ბერი-ჯარისკაცები. ერთდროულად შეეძლო თავშესაფარი მიეცა 4 000 ადამიანისათვის. ქალაქის ადრეული ნაშთები თარიღდება VII საუკუნით, თუმცა იგი აღადგინეს რამდენიმეჯერ, ყველაზე მნიშვნელოვანი რესტავრაცია მოხდა XVII საუკუნეში, როდესაც უკვე მოსალოდნელი იყო ცინის დინასტიის თავდასხმა. ქალაქი დიდი ხნის განმავლობაში იყო დასახლებული და ითვლებოდა კორეის პროვინციულ დედაქალაქად, რასაც ადასტურებს აქ არსებული სამხედრო, სამოქალაქო და რელიგიურ ნაგებობების ნაშთები. ქალაქი კორეის სუვერენიტეტის სიბოლოდ იქცა.
ნამჰანსანსეონი 2014 წლის 22 ივნისს შეიყვანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები სამხრეთ კორეაში
ბაქო-თბილისი-ყარსის რკინიგზა
ბაქო-თბილისი-ყარსის რკინიგზა ან ყარსი-ახალქალაქი-თბილისი-ბაქოს რკინიგზა — რეგიონული მნიშვნელობის სარკინიგზო მაგისტრალი, რომელიც ერთმანეთს პირდაპირ აკავშირებს აზერბაიჯანს, საქართველოსა და თურქეთს. თავდაპირველად პროექტის დამთავრება 2010 წლისთვის იგეგმებოდა, მაგრამ შემდგომ — 2013 წლამდე გადაიდო. 2014 წლის თებერვალში აზერბაიჯანის ტრანსპორტის მინისტრმა, ზია მამადოვმა განაცხადა, რომ პროექტი 2015 წლის მეორე ნახევრამდე ვერ დასრულდებოდა და ახალი სამგზავრო მატარებლები 2016/17 წლამდე ვერ გაივლიდნენ.